CELEX: 31997D1007(02)
Language: da
Date: 1997-09-22 00:00:00
Title: Rådets afgørelse af 22. september 1997 om faste bogpriser på tværs af grænserne i europæiske sprogområder

Avis juridique important

|

31997D1007(02)

Rådets afgørelse af 22. september 1997 om faste bogpriser på tværs af grænserne i europæiske sprogområder  

EF-Tidende nr. C 305 af 07/10/1997 s. 0002 - 0002

RÅDETS AFGØRELSE af 22. september 1997 om faste bogpriser på tværs af grænserne i europæiske sprogområder (97/C 305/02)RÅDET FOR DEN EUROPÆISKE UNION,som henviser til traktaten om oprettelse af Det Europæiske Fællesskab, særlig artikel 152,SOM ERKENDER bogens dobbelte funktion som formidler af kulturelle værdier og som vare, og som kraftigt understreger vigtigheden af en afbalanceret vurdering af bogens kulturelle og økonomiske aspekter,SOM ER OPMÆRKSOM PÅ den betydning, et stort antal medlemsstater tillægger faste bogpriser som et middel til at opretholde og fremme et bredt udbud af bøger og gøre dem almindeligt tilgængelige for dermed at varetage forbrugernes interesser på det kulturelle område; de nationale myndigheder i disse medlemsstater har accepteret den begrænsning i konkurrencen, som faste bogpriser medfører, af almene kulturelle hensyn,SOM HENVISER TIL, at nationale prisfastsættelsesordninger anvendes i nogle medlemsstater,SOM TAGER I BETRAGTNING, at nogle medlemsstater ønsker at tillade eller indføre supplerende ordninger med faste bogpriser på tværs af grænserne sammen med en anden medlemsstat inden for et homogent sprogområde og finder, at sådanne ordninger bør være mulige under forudsætning af, at prisfastsættelsen er begrænset til det pågældende sprogområde og til udgaver på dette sprogområdes sprog,SOM KONSTATERER, at Europa-Kommissionen hidtil har ment at måtte anse nogle af de forelagte ordninger med prisfastsættelse på tværs af grænserne for uforenelige med traktatens artikel 85, stk. 1, eller artikel 30, og i disse tilfælde ikke har fundet de anførte argumenter, der skulle berettige til en undtagelse efter artikel 85, stk. 3, tilstrækkelige,SOM TAGER I BETRAGTNING, at optagelsen af artikel 128, stk. 4, i traktaten har skabt en ny situation, og at det bør søges klarlagt, hvilke følger dette vil få for anvendelsen af Fællesskabets konkurrenceregler på faste bogpriser på tværs af grænserne,ANMODER Kommissionen- om at foretage en undersøgelse af betydningen af artikel 128, stk. 4, for anvendelsen af de artikler i traktaten, der måtte vedrøre faste bogpriser på tværs af grænserne, og om eventuelt at oplyse, hvorledes man kan muliggøre ordninger/aftaler om faste bogpriser i homogene sprogområder.- om at forelægge Rådet konklusionerne af denne undersøgelse.Udfærdiget i Bruxelles, den 22. september 1997.På Rådets vegneF. BODENFormand